**Ferice...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ferice de cei ce plâng caci ei vor fi mângâiaţi

Şi în ziua răsplătirii, vor fi ei cei mai bogaţi,

Că şi-au plâns o viaţă-ntreagă păcatul ce i-a răpus,

Dar prin Jertfa din Golgota i-a iertat pe toţi, Isus!

Cine-a plâns la patul celui ce-n boală se chinuia

Ştergându-i faţa de lacrimi, numai Faţa LUI, ştergea

Mângâind c-o vorbă bună şi alin venit de sus:

El a plâns atunci la patul Domnului cel Sfânt Isus...

Ferice-i de-acela care inima-i plânge mereu

În rugă sau în cântare, preamărind pe Dumnezeu

El, îşi acordează struna după Harul cel de sus

Ce-l primeşte-ntotdeauna când vorbeşte cu Isus...

Ferice de voi ce plângeţi în necazuri şi-n dureri

Domnul vă va face parte de Izvoarele din Cer...

Pace, bucurie sfântă.. Harul Domnului Slăvit:

Ferice de cei ce-ascultă pe Acel ce i-a iubit!

Ei vor sta pe Stânca vieţii cu paharul lor, tot plin

De Putere şi Iubire date prin Duhul Divin

O, ce bucurie sfântă.. şi ce har venit de sus:

Cei care rămân pe Stancă.. vor fi-n Slava lui Isus!

17.09.2015